**Nr. 84 din 10 septembrie 2021**

**-PROIECT-**

**HOTĂRÂRE**

**privind vânzarea prin negociere directă a imobilului teren intravilan aflat în domeniul privat al Comunei Saligny, jud. Constanța identificat cu nr. cadastral 102249 înscris în Cartea Funciară nr. 102249**

**În baza :**

* raportul de evaluare nr.476/2021 întocmit de către evaluator autorizat ANEVAR – ing. Bojnigeanu Aurelia;
* prevederilor art. 1650 alin. (1), art. 1652, art. 1657, art. 1660, art. 1666 alin. (1), art. 1672, art.1673, art.1676 și art.1719 din Legea nr. 287/2009 privind Codul Civil, cu modificările și completările ulterioare;
* prevederilor art. 334 – 346, art.354 și art.363 din Ordonanța de urgența a Guvernului cu nr. 57/2019 privind Codul administrativ, cu modificările și completările ulterioare.
* extrasul de carte funciară nr. 102249.

**În temeiul :** prevederilor art. 136 alin (1) din O.U.G.nr. 57/2019 privind Codul Administrativ, cu modificările și completările ulterioare.

**PROPUN :**

**Art.(1)** Vânzarea prin negociere directă, organizată potrivit legii, a terenului intravilan în suprafaţă de 534 mp, situat în comuna Saligny, sat. Ștefan cel Mare, strada Principală nr. 33, jud. Constanța, înscris în Cartea Funciară nr. 102249, având nr. cadastral 102249, proprietatea Comunei Saligny, județul Constanța, aflat în indiviziune cu terenul în suprafață de 700 mp proprietatea numiților: Marinciu Constantin și Marinciu Gabriela.

**(2)** Imobilul (teren ) mai sus menționat nu se află sub incidența legilor reparatorii, ale fondului funciar, nu face obiectul unor litigii aflate pe rolul instanțelor de judecată și nu este grevat de sarcini.

**Art. 2** Se aprobă studiul de oportunitate a imobilului prevăzut la art.1, conform anexei nr. 1 care face parte integrantă din prezenta hotărâre.

**Art. 3** Se aprobă raportul de evaluare întocmit de evaluator ing. Bojnigeanu Aurelia , conform anexei nr. 1 care face parte integrantă din prezenta hotărâre.

**Art. 4** Preţul de pornire a negocierii pentru vânzarea terenului în suprafaţă totală de 534 mp – este cel stabilit prin Raportul de evaluare întocmit de evaluator ing. Bojnigeanu Aurelia.În acest sens, negocierea va porni de la suma de 8,12 lei/mp.

**Art. 5** **(1)** Preţul de vânzare al terenului prevăzut la articolul 1 va fi achitat în termen de maximum 1 an de la data încheierii procesului – verbal de adjudecare.

**(2)** Contractul de vânzare – cumpărare va fi încheiat în termen de 30 de zile de la data achitării integrale a preţului de vânzare .

**(3)** Dacă preţul de vânzare nu se achită în termenul menționat la art.5 , alin.(1), vânzarea se rezoluţionează .

**Art.6** Taxele notariale şi cele privind înscrierea terenului în cartea funciară vor fi suportate de către cumpărător.

**Art.7** Primarul comunei Saligny este mandatat să încheie în numele şi pentru comuna Saligny contractul de vânzare – cumpărare în faţa notarului public.

**PRIMAR,**

**Ion BEIU**